09/05/2012 | Administración LocalMunicipal
A Pobra do Caramiñal
Aprobación definitiva do Regulamento para a celebración de vodas civís no Concello da Pobra do Caramiñal

Aprobado inicialmente polo Pleno deste Concello na sesión ordinaria celebrada o día 26 de xaneiro de 2012 o Regulamento para a celebración de vodas civís no Concello de A Pobra do Caramiñal, sometido a información pública por un período de trinta días mediante anuncio publicado no BOP de 17 de febreiro de 2012, resoltas as reclamacións presentadas durante dito período e aprobado definitivamente polo Pleno en sesión ordinaria celebrada o día 29 de marzo de 2012, publícase a efectos da súa entrada en vigor, unha vez transcorrido o prazo previsto no art.65.2 da Lei 7/1985, de 2 de abril, Reguladora das Bases de Réxime Local. Trámite para a celebración de vodas civís no Concello de A Pobra do Caramiñal Persoas que desexen celebrar matrimonio civil no Concello de A Pobra do Caramiñal Para celebrar matrimonio civil no Concello de A Pobra do Caramiñal deberá: 1º.-Tramitar a solicitude no Rexistro Civil ( Xulgado de Paz ) que corresponda ao lugar de empadroamento dalgún dos contraentes. No Rexistro Civil ( Xulgado de Paz ) indicaranlles a documentación que deben aportar para iniciar a tramitación. ( Os datos do Rexistro Civil de A Pobra do Caramiñal son: Casa do Concello nº 29-baixo.15940.- A Pobra do Caramiñal. Tlf: 981.83.01.25 ) 2º.- Solicitar data de voda no Concello de A Pobra do Caramiñal, aportando os seguintes documentos: - Copia da súa solicitude ante o Rexistro Civil, con selo de entrada do mesmo. - Modelo de solicitude que se lle entregará no Rexistro Xeral do Concello, cos datos dos contraentes, data e hora elixida para a celebración do matrimonio, e os datos das dúas persoas que actuarán como testemuñas da cerimonia ( nome, DNI e residencia; teñen que ser maiores de idade e poder ser ambos familiares ) - De acordo co disposto no artigo 57 do Código Civil, un dos contraentes deberá ter o seu domicilio e estará empadroado no Concello da Pobra do Caramiñal. - Solicitude de liquidación da taxa nas entidades bancarias autorizadas. - A data e hora de celebración fixaranse de acordo co Gabinete da Alcaldía. As vodas civís terán lugar de luns a venres de 12.00 a 15.00 h. ( sen custo algún ) e sábados laborables de 11.30 a 13.30 horas e de 17.00 a 19.30 horas, agás os festivos. Se por causa de forza maior fose necesaria algunha modificación por parte dos peticionarios razoarase debidamente por escrito que se resolverá por parte do Servizo de Protocolo. - Os interesados deberán acudir ó Gabinete de Alcaldía para reservar a data e hora do enlace de acordo co calendario de actos oficiais - As solicitudes deberán presentarse no Rexistro no momento de concretar a data da cerimonia. - A documentación necesaria para contraer matrimonio civil no Concello de A Pobra do Caramiñal haberá que presentala no Gabinete da Alcaldía cunha antelación mínima de quince días hábiles respecto da data da voda - A reserva da data quedará formalizada logo de tela solicitada por escrito, previo pago da taxa correspondente.3º.- As reservas de data e hora faranse por rigoroso orde de solicitude e o seu outorgamento quedará supeditado ás necesidades propias do Concello respecto ao uso do Salón de Plenos.1º.- Na data e hora sinalada para a celebración do matrimonio, persoal do Concello recibirá aos contraentes, testemuñas e invitados, invitándolles a acceder ao Salón de Plenos. Unha vez acomodados no mesmo fará acto de presenza o Alcalde ou Concelleiro delegado, que presidirá a cerimonia e autorizará o matrimonio.2º.- Permitirase a colocación de adornos florais e actuacións musicais no Salón, sempre que non causen danos. Dende o inicio e durante a cerimonia poderán realizarse reportaxes fotográficas ou gravacións de vídeo. Dentro da Casa Consistorial non se poderán lanzar flores, pétalos, arroz ou outros obxectos habituais neste tipo de cerimonias. A duración da cerimonia é de aproximadamente 15 – 20 minutos.3º.- Durante o tempo da cerimonia unicamente os vehículos dos contraentes ( 2 ) terán reservado un espazo de aparcamento preto da Casa Consistorial, no lugar que lle indique o persoal do Concello.4º.- A celebración farase en galego ou castelán, segundo elección dos contraentes.5º.- Celebrado o matrimonio, o Concello de A Pobra do Caramiñal remitirá a acta de matrimonio ao Rexistro Civil do Concello de A Pobra do Caramiñal para a súa inscrición, o cal expedirá o correspondente Libro de Familia. En A Pobra do Caramiñal, a 10 de abril de 2012 O Alcalde Fdo. Isaac Maceiras Rivas